《宿天界寺》
明代·王思任

古寺白门边，寒风逗石烟。
松篁无俗径，钟磬有诸天。
岁晚难为客，官闲易入禅。
灯残僧别去，清梦竹相怜。

作者简介：（1576—1646）明浙江山阴人，字季重，号遂东。万历二十三年进士。知兴平、当涂、青浦三县，累迁袁州推官。后为九江佥事，罢归。居官通脱自放，不事名检，遇达官大吏，疏放绝倒，不能自禁。鲁王监国时，任礼部侍郎。清兵入绍兴后，居孤竹庵中，绝食死。工画，仿米家数点、云林一抹。好以诙谐为文，仿大明律制《奕律》，另有《律陶》、《避园拟存》、《谑庵文饭小品》等。